ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሜሪካ ንኢትዮጵያ ክትህባ ዝወጠነቶ '100 ሚልዮን ዶላር ክትክልክል እያ' 3 መስከረም 2020 ምንጪ ስእሊ, Reuters ኣሜሪካ ብምኽንያት እቲ ዘካትዕ ዘሎ ህንጸት ግድብ ሕዳሰ፡ ንኢትዮጵያ ክትህቦ ወጢናቶ ዝነበረት ኣስታት 100 ሚልዮን ዶላር ገንዘብ ክትገድፎ ምዃና ይግለጽ ኣሎ። ኣሜሪካ ናብ'ዚ ውሳነ እዚ ዝበጽሐት፡ ኢትዮጵያ፡ ኣብ ጉዳይ ግድብ ህዳሰ ምስ ሱዳንን ግብጽን ኣብ ስምምዕ ከይበጽሐት፡ ነቲ ግድብ ማይ ምምላእ ብምጅማራ ከምዝኾነ ወኪል ዜና ሮይተርስ ኣብ ውሽጢ መንግስቲ ኣመሪካ ንዘሎ ምንጩ ጠቂሱ ጸብጺቡ። "ክሳብ 100 ሚልዮን ዶላር ክንከ ይኽእል እዩ" ክብል፡ እቲ ኣባል ኮንግረስ ኣመሪካ ዝኾነ ምንጪ ንሮይተርስ ተዛሪቡ። ኣመሪካ፡ ቅድም ክብል 'ውሑስነት ናይቲ ግድብ ከይተጸንዐ ማይ ምውህላል ክጅምር የብሉን' ዝብል ቅዋም ሒዛ ምንባራ፡ እዚ ኣባል ኮንግረስ ይገልጽ። 'ፎሬይን ፖሊሲ' ዝተብሃለ መጽሄት'ውን ንምንጭታት ብምጥቃስ፡ ኣመሪካ ንኢትዮጵያ ክትህቦ ወጢናቶ ዝነበረት 130 ሚልዮን ዶላር ንዘይምሃብ ከምዝወሰነት፡ ቅድሚ መዓልታት ጸብጺቡ ነይሩ። "ተቓዋሚ ምዃን ንህዝቢ ትግራይ ምኽሓድ ማለት ከምዘይኮነ ካብቶም መድረኻት ክትዕ ርኢና" ምምሕዳር ትራምፕ፡ ኣብ ኣመሪካ ንዝነብሩ ኤርትራውያንን ኢትጵያውያንን ከመይ ጸልዩዎም?
